CELEX: 62011TN0368
Language: mt
Date: 2011-07-08 00:00:00
Title: Kawża T-368/11: Rikors ippreżentat fit- 8 ta’ Lulju 2011 — Polyelectrolyte Producers Group et vs Il-Kummissjoni

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/28
            
         Rikors ippreżentat fit-8 ta’ Lulju 2011 — Polyelectrolyte Producers Group et vs Il-Kummissjoni
   (Kawża T-368/11)
   2011/C 282/58
   Lingwa tal-kawża: l-Ingliż
   
      Partijiet
   
   
      Rikorrenti: Polyelectrolyte Producers Group (Brussell, il-Belġju), SNF SAS (Andrezieux Boutheon, Franza) u Travetanche Injection SPRL (Brussell, il-Belġju) (rappreżentanti: K. Van Maldegem u R. Cana, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla r-Regolament tal-Kummissjoni (UE) Nru 366/2011, tal-14 ta’ April 2011, li jemenda r-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH) fir-rigward tal-Anness XVII (Akrilammid) (ĠU 2011 L 101, p. 12);
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               (1)
            
            
               L-ewwel motiv ibbażat fuq il-fatt li
               
                           —
                        
                        
                           ir-regolament ikkontestat jinkludi żbalji manifesti ta’ evalwazzjoni sa fejn il-Kummissjoni Ewropea, l-ewwel nett, ibbażat ruħha fuq informazzjoni li, taħt il-qafas legali applikabbli, ma hijiex rilevanti għall-espożizzjoni tal-bniedem u tal-ambjent fl-UE, u, it-tieni nett, naqset milli tidentifika r-riskji li jirriżultaw mill-mili tal-fili tal-akrilammid skont ir-rekwiżiti rilevanti applikabbli, iżda minflok, hija bbażat ruħha fuq informazzjoni li tikkonċerna l-użu ta’ sustanza differenti; bħala riżultat, l-adozzjoni tal-imsemmi Regolament ma tissodisfax il-kundizzjonijiet imposti bid-dispożizzjonijiet legali rilevanti;
                        
                     
         
               (2)
            
            
               It-tieni motiv ibbażat fuq il-fatt li
               
                           —
                        
                        
                           ir-regolament ikkontestat jikser il-prinċipju ta’ proporzjonalità;
                        
                     
         
               (3)
            
            
               It-tielet motiv ibbażat fuq il-fatt li
               
                           —
                        
                        
                           ir-regolament ikkontestat ma huwiex immotivat b’mod adegwat, bi ksur tal-Artikolu 296 TFUE.